《舟中看瀛奎律髓》
明代·张弼

消閒偶看宋唐诗，今古浑疑是一时。养气浩然成骨格，铸词聊尔助丰姿。

浑融合让擎天手，巧妙生憎奉溺儿。卷外万篇收不得，白云青障绿连漪。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。